কলকাতা টিভির খবরে সিলমোহর,বিজেপির নতুন জেলা সভাপতি কারা?

কলকাতা: পর্যায়ক্রমে বিভিন্ন সাংগঠনিক জেলায় সভাপতির নিযুক্তিকরণ প্রসঙ্গে আগেই জানিয়েছিল রাজ্য বিজেপি (Bjp) নেতৃত্ব। সেই অনুযায়ী প্রথম পর্যায়ে ২৫ টি জেলায় নিযুক্ত জেলা সভাপতির নাম প্রকাশ। বেশ কয়েকটি জেলাতে সভাপতি অপরিবর্তিত থাকলেও বেশ কয়েকটি জেলায় পরিবর্তন হয়েছে সভাপতির মুখ।

উত্তর এবং দক্ষিণ কলকাতা সাংগঠনিক জেলায় সভাপতি পরিবর্তন না হলেও উত্তর কলকাতা শহরতলীতে আইনজীবী অরিজিৎ বক্সিকে সরিয়ে আনা হয়েছে চন্ডিচরণ রায়কে। বিধানসভা নির্বাচনের আগে আরামবাগ সাংগঠনিক জেলায় সভাপতি বদল। পুরশুরা এর বিধায়ক বিমান ঘোষ ছিলেন আরামবাগ সাংগঠনিক জেলার সভাপতি। বিধানসভা নির্বাচনের আগে তাঁকে সরিয়ে প্রাক্তন জেলা সভাপতি সুশান্ত বেরাকে আনা হলো সভাপতি হিসেবে। বিজেপির সবথেকে দুর্বল জেলা শ্রীরামপুরে আগের সভাপতিকে বদল করে আনা হলো সুমন ঘোষকে।

আরও পড়ূন: দোলের দিন টিটাগড়ে যুবককে ছুরি দিয়ে কুপিয়ে খুন

হিন্দু সংহতির নেতা থেকে গত লোকসভা নির্বাচনে বীরভূমে বিজেপির প্রার্থী হওয়া দেবতনু ভট্টাচার্যকে দায়িত্ব দেওয়া হলো আসানসোল সাংগঠনিক জেলার সভাপতি হিসেবে। সূত্রের খবর, জেলার সভাপতি নির্বাচন ঘিরে বেশ কিছু বিতর্ক ছিল আসানসোল এ। ২১ এর বিধানসভা নির্বাচনের আগে তৃণমূল থেকে আসা জিতেন তিওয়ারি প্রাক্তন মেয়রের পছন্দের প্রার্থী কে হবেন তা নিয়ে দলে বিতর্ক তৈরি হয়েছিল। সেই জায়গায় দেবতনুকে দায়িত্ব দেওয়া হলো। যিনি আবার রাষ্ট্রীয় স্বয়ংসেবক সংঘের ঘনিষ্ট।

বসিরহাট এ জেলা সভাপতি বদল। শুভেন্দু অধিকারী ঘনিষ্ট হিসেবে পরিচিত প্রাক্তন সভাপতি তাপস ঘোষ কে সরিয়ে সুকল্যান বৈদ্যকে দায়িত্ব। জেলা সভাপতি পরিবর্তন বারাসত এও। তমলুক এ সদ্য দলত্যাগী হলদিয়া শিল্পাঞ্চলের বিধায়ক তাপসী মন্ডল এর জায়গায় মলয় সিংঘ। শুভেন্দু অধিকারীর গড় কাঁথি সাংগঠনিক জেলায় বিধায়ক অরুপ কে সরিয়ে সোমনাথ রায় কে দায়িত্ব। বিধানসভা নির্বাচনের আগে সঙ্ঘ ঘনিষ্ঠ এবং প্রাক্তনদের গুরুত্ব।